بتعتبر السعوديه من البلاد المهمه فى النواحى الإقتصاديه و السياسيه و الدينيه. فإقتصادها هو أقوى اقتصاد فى المنطقه العربيه و هى أكبر مصدر للبترول فى العالم. موقع السعوديه ما بين البحر الاحمر و الخليج بيديها اهميه استراتيجيه و سياسيه ، و وجود اهم مقدسات المسلمين على اراضيها فى مكه و المدينه بيدوها مكانه مركزيه فى العالم الاسلامى. ازدهرت الثقافه فى السعوديه فى السنين الاخيره و بقى فيها باحثين و كتاب على مستوى عالى من العلم و الإستناره و كتير منهم اتلقوا تعليمهم فى اكبر جامعات العالم.